2022-23 ಸತತ 7 ಪಂದ್ಯ ಗೆದ್ದು ಪ್ಲೇ-ಆಫ್‌​ಗೇ​ರಿದ ಬೆಂಗಳೂರು ಎಫ್‌ಸಿ..! ಸುನಿಲ್‌ ಚೆಟ್ರಿ ನೇತೃತ್ವದ ಬೆಂಗಳೂರು ಎಫ್‌ಸಿ ಪ್ಲೇ ಆಫ್‌ಗೆ ಲಗ್ಗೆಬಲಿಷ್ಠ ಮುಂಬೈ ಎಫ್‌ಸಿ ಎದುರು ಭರ್ಜರಿ ಗೆಲುವು ಸಾಧಿಸಿದ ಬಿಎಫ್‌ಸಿಐಎಸ್‌ಎಲ್ ಟೂರ್ನಿಯಲ್ಲಿ ಸತತ 7ನೇ ಗೆಲುವು ದಾಖಲಿಸಿದ ಸುನಿಲ್ ಚೆಟ್ರಿ ಪಡೆ ಬೆಂಗ​ಳೂ​ರು(ಫೆ.18): ಇಂಡಿ​ಯನ್‌ ಸೂಪರ್‌ ಲೀಗ್‌​(​ಐ​ಎ​ಸ್‌​ಎ​ಲ್‌) ಫುಟ್ಬಾಲ್‌ ಟೂರ್ನಿ​ಯಲ್ಲಿ ಮಾಜಿ ಚಾಂಪಿ​ಯನ್‌ ಬೆಂಗ​ಳೂರು ಎಫ್‌ಸಿ ತಂಡ ಪ್ಲೇ-ಆಫ್‌ಗೆ ಲಗ್ಗೆ ಇಟ್ಟಿದೆ. ಗುರು​ವಾರ ಮುಂಬೈ ಎಫ್‌ಸಿ ವಿರುದ್ಧ 2-1 ಗೋಲು​ಗಳ ಗೆಲುವು ಸಾಧಿ​ಸಿದ ಸುನಿಲ್‌ ಚೆಟ್ರಿ ಪಡೆ 19 ಪಂದ್ಯ​ಗ​ಳಲ್ಲಿ ಒಟ್ಟು 31 ಅಂಕ​ಗ​ಳೊಂದಿಗೆ ಅಗ್ರ-6ರಲ್ಲಿ ಸ್ಥಾನ ಖಚಿ​ತ​ಪ​ಡಿ​ಸಿ​ಕೊಂಡಿತು. ತಂಡ ಕೊನೆ ಏಳೂ ಪಂದ್ಯ​ಗ​ಳಲ್ಲಿ ಗೆಲುವು ಸಾಧಿ​ಸಿದ್ದು, ಲೀಗ್‌ ಹಂತದ ಕೊನೆ ಪಂದ್ಯ​ದಲ್ಲಿ ಫೆಬ್ರವರಿ 23ಕ್ಕೆ ಎಫ್‌ಸಿ ಗೋವಾ ವಿರುದ್ಧ ಸೆಣ​ಸಾ​ಡ​ಲಿದೆ. ಫಿನಿಕ್ಸ್‌ನಂತೆ ಎದ್ದು ಬಂದ ಬೆಂಗಳೂರು ಎಫ್‌ಸಿ: ಒಂದು ಹಂತದಲ್ಲಿ ಬೆಂಗಳೂರು ಎಫ್‌ಸಿ ತಂಡವು ಮೊದಲ 12 ಪಂದ್ಯಗಳನ್ನಾಡಿ ಕೇವಲ 3 ಪಂದ್ಯಗಳಲ್ಲಿ ಮಾತ್ರ ಗೆಲುವಿನ ನಗೆ ಬೀರಿತ್ತು. ಆರಂಭಿಕ ಪಂದ್ಯಗಳಲ್ಲಿ ಚೆಟ್ರಿ ಪಡೆ ನೀರಸ ಪ್ರದರ್ಶನ ತೋರಿದ್ದರಿಂದ, ಫಲಿತಾಂಶ ಕೂಡಾ ನಿರೀಕ್ಷಿತ ಮಟ್ಟದಲ್ಲಿರಲಿಲ್ಲ. ಆದರೆ ಆ ಬಳಿಕ ಕೆಚ್ಚೆದೆಯ ಪ್ರದರ್ಶನ ತೋರಿದ ಬೆಂಗಳೂರು ಎಫ್‌ಸಿ ತಂಡವು ಸತತ 7 ಪಂದ್ಯಗಳಲ್ಲಿ ಗೆಲುವಿನ ನಗೆ ಬೀರುವ ಮೂಲಕ ನಾಕೌಟ್ ಹಂತಕ್ಕೆ ತಮ್ಮ ಸ್ಥಾನವನ್ನು ಖಚಿತಪಡಿಸಿಕೊಂಡಿದೆ. 2022-23ನೇ ಸಾಲಿನ ಇಂಡಿಯನ್ ಸೂಪರ್ ಲೀಗ್ ಟೂರ್ನಿಯಲ್ಲಿ ಬೆಂಗಳೂರು ಎಫ್‌ಸಿ ತಂಡವು 19 ಪಂದ್ಯಗಳನ್ನಾಡಿ 10 ಗೆಲುವು, ಎಂಟು ಸೋಲು ಹಾಗೂ ಒಂದು ಡ್ರಾನೊಂದಿಗೆ ಒಟ್ಟು 31 ಅಂಕಗಳನ್ನು ಸಂಪಾದಿಸಿದೆ. ಸದ್ಯ ಮುಂಬೈ ಎಫ್‌ಸಿ ಹಾಗೂ ಹೈದರಾಬಾದ್‌ ಎಫ್‌ಸಿ ತಂಡಗಳು ಅಗ್ರ ಎರಡು ಸ್ಥಾನಗಳಲ್ಲಿ ಭದ್ರವಾಗಿವೆ. ಗ್ರೂಪ್ ಹಂತ ಮುಕ್ತಾಯದ ವೇಳೆಗೆ ಅಗ್ರ ಎರಡು ಸ್ಥಾನ ಪಡೆಯುವ ತಂಡಗಳು ನೇರವಾಗಿ ಸೆಮಿಫೈನಲ್ ಪ್ರವೇಶಿಸಿದರೆ, ಉಳಿದ 4 ತಂಡಗಳು ನಾಕೌಟ್ ಪಂದ್ಯಗಳನ್ನಾಡಲಿವೆ. ಸಂತೋಷ್‌ ಟ್ರೋಫಿ: ಡ್ರಾ ಸಾಧಿ​ಸಿದ ಕರ್ನಾ​ಟ​ಕ ಭುವನೇಶ್ವರ: ಸಂತೋಷ್‌ ಟ್ರೋಫಿ ಫುಟ್ಬಾಲ್‌ ಟೂರ್ನಿಯ ತನ್ನ 4ನೇ ಪಂದ್ಯ​ದಲ್ಲಿ ಕರ್ನಾ​ಟಕ ತಂಡ ಮಹಾ​ರಾಷ್ಟ್ರ ವಿರುದ್ಧ 3-3 ಗೋಲು​ಗಳ ಡ್ರಾಗೆ ತೃಪ್ತಿ​ಪ​ಟ್ಟು​ಕೊಂಡಿದೆ. ಟೂರ್ನಿ​ಯ ಅಂತಿಮ ಸುತ್ತಿನಲ್ಲಿ ರಾಜ್ಯ ತಂಡ 2ನೇ ಡ್ರಾ ಸಾಧಿ​ಸಿದರೂ ‘ಎ’ ಗುಂಪಿ​ನಲ್ಲಿ 8 ಅಂಕ​ದೊಂದಿಗೆ ಅಗ್ರಸ್ಥಾನ​ದಲ್ಲಿ ಮುಂದು​ವ​ರಿ​ದಿದೆ. ಪ್ರತಿ ಗ್ರಾಮ ಪಂಚಾಯಿತ್‌ನಲ್ಲಿ 5 ಕೋಟಿ ರುಪಾಯಿ ವೆಚ್ಚದ ಸುಸಜ್ಜಿತ ಸ್ಟೇಡಿಯಂ..! ಬೊಮ್ಮಾಯಿ ಬಂಪರ್ ಬಜೆಟ್ ಕರ್ನಾ​ಟಕ ಪರ ರಾಬಿನ್‌ ಯಾದವ್‌(45+4ನೇ ನಿಮಿ​ಷ) ಮೊದಲ ಗೋಲು ಬಾರಿ​ಸಿ​ದರು. 60ನೇ ನಿಮಿ​ಷಕ್ಕೆ ಕರ್ನಾ​ಟಕ 1-3ರಿಂದ ಹಿಂದಿ​ದ್ದರೂ ಬಳಿ​ಕ ಅಂಕಿ​ತ್‌​(60ನೇ ನಿಮಿ​ಷ), ಶಾಜನ್‌ ಫ್ರಾಂಕ್ಲಿ​ನ್‌​(90+11ನೇ ನಿಮಿ​ಷ​) ಬಾರಿಸಿ ಗೋಲು ರಾಜ್ಯ ತಂಡವನ್ನು ಸೋಲಿ​ನಿಂದ ಪಾರು ಮಾಡಿತು. ರಾಜ್ಯ ಕೊನೆ ಪಂದ್ಯ​ದಲ್ಲಿ ಭಾನು​ವಾರ ಒಡಿಶಾ ವಿರುದ್ಧ ಸೆಣ​ಸ​ಲಿದ್ದು, ಗೆದ್ದರೆ ಸೆಮಿ​ಫೈ​ನಲ್‌ ಪ್ರವೇ​ಶಿ​ಸ​ಲಿ​ದೆ. ಏಷ್ಯಾ ಬ್ಯಾಡ್ಮಿಂಟ​ನ್‌: ಭಾರತ ಸೆಮೀ​ಸ್‌​ಗೆ ದುಬೈ: ಏಷ್ಯಾ ಮಿಶ್ರ ತಂಡ ಬ್ಯಾಡ್ಮಿಂಟನ್‌ ಟೂರ್ನಿಯಲ್ಲಿ ಭಾರತ ಚೊಚ್ಚಲ ಬಾರಿ ಸೆಮಿ​ಫೈ​ನ​ಲ್‌ಗೆ ಲಗ್ಗೆ ಇಟ್ಟಿದ್ದು, ಐತಿ​ಹಾ​ಸಿಕ ಪದಕ ಖಚಿ​ತ​ಪ​ಡಿ​ಸಿ​ಕೊಂಡಿದೆ. ಜೊತೆ​ಗೆ 2023ರ ಸುದೀ​ರ್‌​ಮನ್‌ ಟೂರ್ನಿಗೂ ಅರ್ಹತೆ ಗಿಟ್ಟಿ​ಸಿ​ಕೊಂಡಿದೆ. ಶುಕ್ರ​ವಾರ ಕ್ವಾರ್ಟರ್‌ ಫೈನ​ಲ್‌​ನಲ್ಲಿ ಭಾರತ ತಂಡ ಹಾಂಕಾಂಗ್‌ ವಿರುದ್ಧ 3-2 ಅಂತ​ರ​ದಲ್ಲಿ ಗೆಲುವು ಸಾಧಿ​ಸಿತು. ಆರಂಭ​ದಲ್ಲಿ 2 ಪಂದ್ಯ​ಗ​ಳಲ್ಲಿ ಸೋತು 0-2 ಹಿನ್ನಡೆ ಅನು​ಭ​ವಿ​ಸಿ​ದರೂ ಬಳಿಕ ಪುಟಿ​ದೆದ್ದು ಪಂದ್ಯ ತನ್ನ​ದಾ​ಗಿ​ಸಿ​ಕೊಳ್ಳು ಭಾರತ ಯಶ​ಸ್ವಿ​ಯಾ​ಯಿತು. ಪುರು​ಷರ ಡಬ​ಲ್ಸ್‌​ನಲ್ಲಿ ಧ್ರುವ್‌ ಕಪಿಲಾ-ಚಿರಾಗ್‌ ಶೆಟ್ಟಿಗೆಲುವು ಸಾಧಿ​ಸಿ​ದರೆ, ಮಹಿಳಾ ಸಿಂಗ​ಲ್ಸ್‌​ನಲ್ಲಿ ಪಿ.ವಿ.​ಸಿಂಧು ಗೆದ್ದು ಸಮ​ಬಲ ಸಾಧಿ​ಸಲು ನೆರ​ವಾ​ದರು. ಕೊನೆ ಪಂದ್ಯ​ದಲ್ಲಿ ಮಹಿಳಾ ಡಬ​ಲ್ಸ್‌​ನಲ್ಲಿ ತೀಸಾ ಜಾಲಿ-ಗಾಯತ್ರಿ ಗೋಪಿ​ಚಂಗ್‌ 21-13, 21-12ರಿಂದ ಜಯ​ಗ​ಳಿಸಿ ಭಾರ​ತ​ವನ್ನು ಸೆಮೀ​ಸ್‌​ಗೇ​ರಿ​ಸಿ​ದರು.